Русенска търговско-индустриална камара

Уебинар "Как влияе въздухът в затворените помещения върху продуктивността и здравето ни?"
2023-05-30 15:30 - 16:15 (Europe/Sofia) | Русе
В рамките на уебинара ще бъдат представени и обсъдени проучвания на международни изследователски екипи относно влиянието на температурата, влагата и CO2 в затворените помещения върху здравето и продуктивността на хората и децата. Ще бъде показано как може да се следи и активно подобрява микроклимата в класната стая или офиса.

Уебинарът е подходящ за директори на училища, учители, родители, ученици, собственици на компании, HR и други мениджъри в компании, служители, както и за всички, които имат желание да подобрят условията в училище, офиса или вкъщи, където обикновено прекарват по-голямата част от своето време.

Регистрирайте се

Smart Energy Expo II издание
2023-05-25 08:00 - 2023-05-28 17:00 | Pavilionul Expoziţional Constanţa, Bulevardul Mamaia 331A, Constanța, 900001, Romania
Подготовката за SMART ENERGY EXPO 2023 обявява развитието на събитието на по-високо ниво от първото издание, като платформата на проявата отваря няколко нива на работа, както на национално, така и на разширено ниво, с международно участие.

Планирано да се проведе между 25 и 28 май 2023 г. в изложбения павилион Констанца, събитието SMART ENERGY EXPO 2023 е обявено като идеалната платформа, чрез която компаниите могат да популяризират своите продукти, технологии или услуги, особено в областта на интелигентната енергия (Smart Енергия) или свързани.

Събитието ще събере значителен брой изложители, които ще имат възможност да представят своите продукти и решения в областта на възобновяемата енергия, компоненти за фотоволтаични системи, фотоволтаични панели, инвертори, измервателни уреди, панели, но също така и зарядни станции за електрически автомобили, решения за осветление и електроснабдяване, независими от конвенционалната мрежа, за по-ефективно потребление на електроенергия и топлинна енергия с помощта на интелигентни домашни устройства и др.

Чрез динамичен дневен ред изложителите ще имат най-добрите възможности да представят своите продукти и решения в областта на възобновяемата енергия, компоненти за фотоволтаични системи, фотоволтаични панели, инвертори, измервателни уреди, електрически табла, зарядни станции за електрически автомобили, решения за осветление и електричество и доставка на топлинна енергия с помощта на интелигентни домашни устройства, но също и производители на енергия от конвенционални източници, които представят идентифицираните решения за улесняване на достъпа до зеления преход.

Както се случи на изданието през 2022 г., по време на събитието ще бъдат планирани дебати по теми като невъзстановими източници на финансиране за енергийна ефективност, цифровизация и устойчива градска мобилност, енергиен преход в публичното пространство, енергийна ефективност и ефективност на разходите на компаниите, енергия сигурност и геостратегия.

В рамките на SMART ENERGY EXPO 2023 важна роля ще бъде дадена на публичните дебати под формата на семинари, които ще доведат енергийния сектор на една маса с публичния сектор и неправителствената и академична среда в опит да се идентифицират най-добрите решения за постигане на целите за декарбонизация, определени на ниво Европейски съюз.

SMART ENERGY EXPO 2023 ще се проведе в рамките на партньорството, посветено на пилотното издание, между Камарата на търговията, промишлеността, навигацията и селското стопанство в Констанца заедно с Асоциацията за устойчиво развитие на окръг Констанца, Асоциацията за регионално развитие и европейски политики, в партньорство с Окръжен съвет на Констанца.

Свалете

Свалете

150 години професионално образование в България
2023-05-20 15:00 - 17:00 | ПГ по дървообработване, ул. „Александровска“ 108, 7002, Русе, 7002, Bulgaria
В Русе, през месеца на българската просвета и култура, ще бъде отбелязана забележителна годишнина – 150 години професионално образование в България. Паметен знак, посветен на тази важна юбилейна дата, ще бъде открит на 20 май пред Гимназията по дървообработване.

Идеята за паметния знак е на инж. Валерий Машев и арх. Симеон Рангелов. Мястото е символично – гимназията е първото професионално училище у нас. Скулпторите Георги Радулов и Даниел Кънчев са се заели с изработването на знака.

За честването на тази годишнина е създаден Инициативен комитет с председател проф. Ангел Смрикаров и участието на Община Русе, Регионално управление на образованието, Русенския университет, Регионалния исторически музей, Регионалната библиотека „Любен Каравелов“ и Държавен архив-Русе.

Цялостната организация на събитието е в ръцете на фондация „Познание“, управлявана от Миряна Машева, която е един от основните двигатели на честването на тази годишнина.

След освещаването на паметния знак, насрочено за 15 часа, ще бъде проведена тематична кръгла маса, която ще започне в 16 часа в зала „Сименс“ на Русенския университет. В заключение на събитието ще бъдат връчени почетни плакети на заслужили пенсионирани преподаватели-специалисти от региона.

Петнадесетото специализирано изложение за земеделие БАТА АГРО, 15 - 19 май 2023 година
2023-05-15 00:00 - 2023-05-19 23:59 | Летище Стара Загора, Stara Zagora, 6006, Bulgaria
Петнадесетото издание на най-големия форум за земеделие у нас БАТА АГРО, който се организира от Българската асоциация на търговците на агротехника, ще се проведе от 15 до 19 май 2023 година на Летище Стара Загора. Регистрацията за изложители вече е отворена, като до 20 декември се ползват отстъпки за ранно записване в размер на 40% от цените на изложбените площи.

В БАТА АГРО през 2023 година фирмите ще имат възможност да участват както с малки щандове, така и с огромни площи – има възможност за ангажиране на презентационно място с размер от 12 до 1296 кв.м. Приоритет за организаторите ще бъдат демонстрациите. Ще има повече възможности за демонстрация на земеделска техника, както и на семена, торове и препарати за растителна защита, които се представят върху опитни полета с посеви в близост до входа на изложението. Също така новост за формáта на изложението през последните години ще бъде и организацията на алеите за посетителите. За БАТА АГРО 2023 година всички изложбени площи и презентационни щандове ще бъдат разположени около една централна алея, така че всеки изложител да има пълна видимост и достъп до посетителите на форума.

Фокус за Петнадесетото Специализирано изложение за земеделие БАТА АГРО през 2023 година отново са участниците, които предлагат семена, торове и препарати за растителна защита и желаят да ги демонстрират. За тях е предвидена възможност за участие с опитно поле с посеви.

Регистрацията за БАТА АГРО се извършва чрез удобна резервационна система, с която всеки изложител може да управлява детайлите по участието си изцяло онлайн – заявка за площ, избор на място, поръчка на допълнителни услуги и оборудване.

Статистика за изложението

Повече детайли, условия за участие и актуална схема за БАТА АГРО 2023 са налични на интернет страницата на организаторите.

Посетете страницата

Достъпно банкиране: Насърчаване на правата на глухите в дигиталната ера
2023-04-27 18:00 - 19:00 | Конферентна зала на РТИК, бул. Цар Фердинанд 3-А, ет. 2, Русе, Русе, 7000, Bulgaria
Глухите хора са сред онези, които традиционно са изолирани от сектора на финансовите услуги поради комбинация от причини като недостъпност, предразсъдъци, и ограничен професионален капацитет за предлагане на финансови услуги за хора с увреждания, поради които биват разглеждани като непечеливша потребителска база.

Signing Banks е иновативна технологична програма с фокус върху хората, която има за цел да насърчи пълното приобщаване на хора с увреждания и по-специално на глухи хора, в употребата на традиционни и алтернативни банкови услуги, услуги за онлайн плащане, финансови транзакции и мобилно банкиране.

В тази връзка, Русенска търговско-индустриална камара (РТИК) организира семинарът „Достъпно банкиране: Насърчаване на правата на глухите в дигиталната ера“, целящ да повиши обществената осведоменост по въпросите свързани с превръщането на финансовите услуги (банкови, застрахователни и пенсионни) в по-приобщаващи и достъпни за общността на хората със слухова загуба/глухи лица.

Събитието ще събере на едно място заинтересованите страни по проект Signing banks, а именно представители на общността на глухите от региона, представители на бизнеса, пенсионното осигуряване и застраховане, както и неправителствени организации от сферата на социалните услуги.

Семинарът ще включва и практическа част, по време на която ще бъдат представени и основните разработени продукти по проект Signing banks:

Основни пречки пред осигуряването на достъпност в сферата на финансовите услуги;

Добри практики при достъпността в съвременното банкиране;

Ръководство, насочено към финансови институции, адресиращо въпроса как да направим финансовите услуги по-достъпни за глухи клиенти;

Ръководство, насочено към хората със слухова загуба/глухи лица, предоставящо серия от напътствия за използване на финансови услуги като кандидатстване за кредит, използване на кредитна карта, използване на инвестиционни продукти и др.

Ръководствата значително могат да намалят неравенството в овластяването на глухите хора за по-активното използване на съвременни инструменти и пособи за финансова грамотност.

Събитието е напълно безплатно, а за присъединилите се хора със слухова загуба/глухи лица, ще бъде осигурен и превод на Български жестов език в реално време, чрез обособен преводач.

Каним всички, които имат отношение по темата и искат да подкрепят общността на глухите в борбата им за по-достъпни услуги, да се присъединят към семинара и да дадат своята обратна връзка.

За всякакви въпроси относно събитието или проекта може да се обърнете към г-н Айри Мемишев на телефон 0883588675 или имейл amemishev@rcci.bg.

Уебинар „Финансиране и подкрепа за развитие на бизнеса“
2023-04-27 15:00 - 17:00 | Българска търговско-промишлена палата, ул. „Искър“ 9, София, София, 1000, Bulgaria
Русенската търговско-индустриална камара има удоволствието да Ви покани на уебинар на тема „Финансиране и подкрепа за развитие на бизнеса“, организиран от Българската търговско-промишлена палата и Съветът по инвестиции към нея. Събитието ще се проведе на 27 април 2023 г. от 15:00 ч. в хибриден формат, както на място в сградата на БТПП, София, ул. Искър 9, така и виртуално чрез платформата Zoom.

Уебинарът има за цел да представи програми, инструменти и услуги, които осигуряват финансиране и подкрепа за развитие на бизнеса в България. Ще бъдат разгледани програмата за подкрепа на малкия бизнес на ЕБВР, финансови продукти и инструменти, както и консултантски услуги, подпомагащи бизнеса.

Събитието е предназначено за представители на бизнеса, компании, двустранни търговски палати, регионални търговски палати, браншови организации и други заинтересовани.

Участието в уебинара е безплатно. Желаещите да участват, могат да заявят предварително своя интерес, като последват този линк. Регистрираните участници ще получат допълнителна информация за свързване, в случай че предпочитат виртуално участие.

За допълнителна информация, можете да се свържете с дирекция Международно сътрудничество и международни организации на БТПП на телефон: 02 8117 489 или по имейл: interdpt@bcci.bg.

Не пропускайте този уникален шанс да научите повече за възможностите за финансиране и подкрепа на бизнеса в България!

Програма на уебинара

Конференция ”Нови възможности за бизнес с Казахстан”
2023-04-26 10:30 - 12:40 | Българска търговско-промишлена палата, ул. „Искър“ 9, София, София, 1000, Bulgaria
Русенската търговско-индустриална камара има удоволствието да Ви информира за предстояща конференция, организирана от Българската търговско-промишлена палата (БТПП) и екипа на Посолството на Казахстан в София, на тема: „Нови възможности за бизнес с Казахстан“.

Конференцията ще се проведе на 26 април 2023 г. от 11:00 часа в зала А на първия етаж на сградата на БТПП, както и онлайн чрез платформата Zoom. В рамките на събитието ще вземат участие представители на националната компания „Казак Инвест“, „Казак Туризъм“ и Международния финансов център Астана.

На конференцията ще бъдат обсъдени нови възможности за бизнес сътрудничество в различни сектори, включително туризъм, транспорт, индустрия, търговия и други. Работните езици на събитието са български и руски, като ще бъде осигурен превод.

Участие в конференцията е безплатно, а желаещите да се регистрират за участие могат да го направят до 25 април 2023 г. чрез следния линк. В случай на въпроси, можете да се свържете с дирекция „Международно сътрудничество и международни организации“ към БТПП на телефони: 02 8117 489, 8117 421 или по имейл на irelations@bcci.bg.

Нека заедно да открием нови възможности за бизнес с Казахстан!

Програма на конференцията

Digital4Ruse: Международна онлайн търговия
2023-04-08 09:00 - 17:30 | Канев център, ул. Студентска 8, гр. Русе, 7017, Bulgaria
Искате ли да се срещнете с едни от най-успешните професионалисти с опит в международната онлайн търговия? Те идват в Русе на 8-ми април, за да станат част от конференцията Digital4Ruse 2023: Международна онлайн търговия.

Събитието ще събере водещи експерти с дългогодишен и доказан опит – маркетолози, онлайн търговци, спедитори, предприемачи и собственици на бизнеси, които успешно продават на международни пазари. Програмата на конференцията ще разгледа ключови теми, както за бранша така и за нашия град, като дигитализацията и развитие на бизнес климата в Русе и региона, специфичност на пазарите, технологии и маркетинг при международни онлайн търговия, спедиторски услуги и услуги за пълно изпълнение.

Digital4Ruse е част от мащабния проект Digital4Bulgaria, който се провежда на територията на цялата страна и годишно събира над 4 000 участници. Организатори на проекта са Internet Media Group и Европейската асоциация на дигиталните експерти (EURODEA).

Русенска Търговско-Индустриална Камара е основен партньор на събитието и заедно с организаторите на Digital4Ruse любезно предоставя преференциални условия за присъствие и участие на бизнеса в гр. Русе и региона.

Кодът за отстъпка от 25% на единичен билет – RCCID4R25.

Закупете билети

Какво включва билета за конференцията?

Целодневен достъп

Материали

Кафе паузи

Networking Cocktail

Достъп до Digital4 Social Network

Balkan eCommerce Summit
2023-04-04 08:30 - 2023-04-05 17:30 | Форум „Джон Атанасов“, София Тех Парк, бул. „Цариградско шосе“ 111Г, м. Къро, София, 1784, Bulgaria
Електронната търговия между балканските държави ще се улесни в рамките на 2 дни, на 4ти и 5ти парил, когато представители на Румъния, Гърция, България, Сърбия, Северна Македония, Хърватска, Словения и други ще сe включат с презентации в конференцията и експо зоната на Balkan eCommerce Summit.

Част от темите, които ще бъдат презентирани са:

Live Shopping и бъдещето на продажбите онлайн;

Маркетплейс платформи, през които да продавате успешно;

Възможностите на пазари като Румъния, Гърция, Сърбия, Словения, Хърватия, Албани и Северна Македония;

Вътрешен погледн върху инструментите на Meta – Facebook и Instagram.

Освен тази информация, по време на балканското събитие, участниците ще станат свидетели и на дискусионни панели с лектори и модератори по теми като Cross-border logistics, Cross-border marketing, New technologies и други.

Официалният език на Balkan eCommerce Summit е английски и билетите вече са в продажба тук: https://balkan.ecommercebg.com/, където можете да се запознаете детайлно с програмата, партньорите, лекторите и какво да очаквате.

Можете да се възползвате и от специална отстъпка от 20% с код: rcci20

Русенска търговско-индустриална камара е партньор на събитието.

Уебинар: Цени и ценообразуване в контекста на конкурентното и потребителското право: Прозрения и решения от адвокатско съдружие „Ърнст и Янг“
2023-03-30 13:00 - 14:15 | Русе
Присъединете се към експертите по конкуренция и потребителско право Светлин Адриянов и Юра Минчева от адвокатско съдружие „Ърнст и Янг“ за изчерпателен уебинар на тема „Цени и ценообразуване в контекста на конкурентното и потребителското право“. Това онлайн събитие, организирано от адвокатско съдружие „Ърнст и Янг“, ще обхване теми като практики за фиксиране на цени, обвинения в спекулации, нелоялна търговия и регулаторни действия.

Светлин Адриянов, адвокат, специалист по конкурентно право, сливания и придобивания, както и риск и правно съответствие, ще предостави ценна информация за правната рамка и разпоредбите, регулиращи тези практики. Юра Минчева, адвокат, специалист по конкурентно право, защита на потребителите и европейско и административно право и регулации, ще сподели своя опит за пресечната точка между потребителското и конкурентното право.

По време на този уебинар лекторите също така ще отговорят на въпроси, които вече са били изпратени, и ще отговорят на нови въпроси от участниците. Не пропускайте тази възможност да получите ценни знания и решения от двама опитни юристи в областта. Регистрирайте се сега за уебинара на 30 март 2023 г. от 13:00 – 14:15 чрез Webex.

Уебинарът е безплатен, но изисква предварителна регистрация.Работният език ще бъде български.

Регистрирайте се

При всякакви въпроси, можете да пишете на следния имейл: EY@bg.ey.com или да позвъните на тел. +359888398899.

Международна конференция „Арбитраж в услуга на бизнеса“
2023-03-23 10:00 - 14:00 | Българска търговско-промишлена палата, ул. „Искър“ 9, София, София, 1000, Bulgaria
Българската търговско-промишлена палата /БТПП/ организира международна конференция на тема „Арбитраж в услуга на бизнеса“. По време на събитието ще бъдат обсъденитеми, свързани с арбитражната компетентност, самостоятелността и обслужващия характер на арбитражната клауза по отношение на материално-правния договор, изпълнението на чуждестранни арбитражни решения, както и с практиката на ВКС във връзка с тълкуване на понятието „потребител“.

В конференцията ще вземат участие арбитри на Арбитражния съд при БТПП, членове на адвокатски колегии, съдии и юристи, както и представители на партньорски организации от Полша, Полска търговска палата и Регионална търговска палата на гр. Бялисток, Полша.

Конференцията е подходяща за представители на бизнес и юридическите среди, организации и специалисти, които имат пряко отношение към темите.

В тази връзка отправяме към Вас покана за участие в конференцията, която ще се проведе на 23 март 2023 г. (четвъртък) от 10.00 часа в сградата на БТПП, гр. София, ул. „Искър“№ 9, ет. 1, зала А. Мероприятието ще бъде отворено онлайн за всички желаещи, които нямат възможност да присъстват на място.

Участието ще Ви даде възможност да се запознаете с възможностите за арбитраж в сферите на бизнеса, както и да споделите активно своето мнение, с което да допринесете за провеждането на задълбочена и пълноценна дискусия.

Работните езици на конференцията ще бъдат български и полски със симултанен превод.

Участието е безплатно, но изисква предварителна регистрация до 22.03.2023 г. на следният линк: https://forms.gle/EPK9uU4yGEwFVwpCA.

За допълнителна информация: +359 2 81 17 546; 561, е-mail: acourt@bcci.bg

ПрограмаDownload

Бизнес среща на тема "Партньорство с търговските отдели на Посолствата на САЩ в София и Букурещ"
2023-03-21 13:00 - 15:30 | Доходно здание, зала „Европа“, пл. Свобода 4, Русе, 7000, Bulgaria
Търговските представителства към Посолствата на САЩ в България и в Румъния, със съдействието на Русенската търговско-индустриална камара и Българо-румънската търговско-промишлена палата имат удоволствието да Ви поканят на бизнес среща на тема: „Партньорство с Търговските отдели на Посолствата на САЩ в София и Букурещ“ и представяне на „Програмата на правителството на САЩ за подпомагане на чуждестранни инвестици SelectUSA“ и най-големия инвестиционен форум в САЩ – „SelectUSA Investment Summit 2023“ (Май, 2023 г.).

Събитието вече се проведе и регистрациите са затворени.

Покана за събитие: Електронната търговия – необходимото настояще
2023-03-09 14:00 - 2023-03-10 11:00 | Хотел “Мак”, бул. „3-ти март“ 9, Габрово, 5300, Bulgaria
Румъния е една от страните, в които електронната търговия расте изключително бързо, а десетки български компании избират за своя първа международна дестинация именно северната ни съседка.

Българо-румънска палата и eCommerce Academy организират еднодневно обучително и бизнес нетуъркинг събитие, посветено на дигиталното развитие на бизнеса и с поглед на север от Дунав, което ще се проведе на 9 март 2023 в гр. Габрово.

За кого е подходящо:

За напълно начинаещите, които очакват да започнат за продават онлайн в през 2023 година;

За тези, които вече са направили първите си стъпки към електронната търговия;

За компании, събиращи информация за дигиталния пазар и неговите възможности.

Експерти с опит на българския и на румънския пазар ще разкажат на участниците как:

Да направят първите си стъпки в онлайн търговията;

Да избегнат най-честите грешки на начинаещия с правилен избор на:Платежна система;Логистичен партньор;Онлайн платформа за магазин;Друг вид платформа за търговия;

Софтуерни решения, за бързо развитие на бизнеса;

Да не се губят в комуникацията с клиентите си.

Като един от най-интересните и желани пазари от българските фирми, организаторите ще дадат важна, актуална и полезна информация и съвети за Румъния. Участниците в събитието ще се запознаят с водещи специалисти в областта на eCommerce, а поканените лектори са представители на компании, членове на Българо-румънска палата, успешно работещи и в двете държави.

ПРОГРАМА

Билет за участие + нетуъркинг вечеря

За членове на Българо-румънска палата – 40 лв. на човек

За всички останали – 80 лв.

За участниците в събитието, хотел Мак дава преференциални цени за нощувки – 45 лв. за единична стая и 70 лв. за двойна стая. Всеки регистриран сам организира нощувката си, като заяви необходимия брой стаи на имейл: hotel@mak.bg използва код BRCCI.

РЕГИСТРАЦИОНЕН ФОРМУЛЯР

Регионална среща за дуално обучение по австрийски модел
2023-03-09 10:00 - 11:30 | Доходно здание, зала „Европа“, пл. Свобода 4, Русе, 7000, Bulgaria
На 9.03.2023 от 10:00 ч. в зала „Европа“ на Доходно здание ще се проведе регионална среща „Бизнесът за образованието“, по време на която ще бъдат представени добри практики от дуалната форма на обучение в страната.

Срещата се организира по проект „Дуално обучение в България“ / GODUAL при Стопанска камара Австрия/AdvantageAustria, а Русенска търговско-индустриална камара е основен партньор на проявата. Специални гости на събитието ще бъдат г-н Филип Купфер – търговски съветник при австрийско посолство и директор на ADVANTAGE AUSTRIA, , г-жа Полина Златарска, експерт в Министерство на образованието и науката и г-н Пенчо Милков, кмет на Община Русе!

Целта на проекта GODUAL е чрез по-качествено професионално образование в България да се осигурят така необходимите за бизнеса квалифицирани кадри. Резултатното дуално обучение ще гарантира по-ниска безработица сред младежите и по-добро икономическо развитие на регионите в страната. Като отражение на това ще се повиши имиджа на професиите, ще се намали миграцията в чужбина и ще се задържат младите хора.

ЧасСъдържаниеУчастници10.00 – 10.30 ч.Регистрация и кафеВсички участници10.30 – 10.35 ч.Приветствие и опитът на Австрия в дуалното обучение на ученициг-н Филип Купфер, търговски съветник при австрийско посолство и директор на ADVANTAGE AUSTRIA10.35 – 10.40 ч.Приветствие и подкрепата на МОН за дуалната системаг-жа Полина Златарска,експерт в Министерство на образованието и науката10.40 – 10.45 ч.Приветствие от Община Русе и развитие на дуалното обучение в градаг-н Пенчо Милков, кмет на Община Русе10.45 – 10.55 ч.Приветствие и опитът на австрийския проект „Дуално обучение в България“г-жа София Дамянова, мениджър австрийски проект „Дуално обучение в България“10.55 – 11.00 ч.Добри практики от страна на бизнесаг-жа Албена Ангелова,сътрудник във фирма ФОГЕЛБУШ11.00 – 11.05 ч.Добри практики от страна на бизнесаг-н Сава Чорбаджиев, управител на фирма БАДЕР11.05 – 11.10 ч.Добри практики от страна на образователните институцииг-н Венцислав Василев,директор на ПГПТ „А. Ц. Буров“11.10 – 11.30 ч.Въпроси и дискусияВсички участници11.30 ч.Закриване на събитието

За да заявите своя интерес за интерес за участие в проявата, е необходимо да се свържете с г-жа София Дамянова на тел. 0888 725 700 или мейл sofia@godual.eu, не по-късно от 7.03.2023 г.

Уебинар на тема "Финансови инструменти за подкрепа на експорта"
2023-02-28 15:00 - 17:00 | Българска търговско-промишлена палата, ул. „Искър“ 9, София, София, 1000, Bulgaria
Българската търговско-промишлена палата и Съветът по инвестиции към нея организират провеждането на уебинар на тема „Финансови инструменти за подкрепа на експорта“, който ще се проведе на 28 февруари 2023 г. от 15.00 ч. в хибриден формат. Събитието ще се проведе в БТПП, София, ул. Искър 9 и в платформата zoom.

Целта на събитието е представяне на финансови продукти и услуги, които насърчават и подкрепят износа на български компании. Ще бъде разяснена информация относно инструменти на Европейския инвестиционен фонд, за застрахователните продукти на Българската агенция за експортно застраховане, продукти на УниКредит Булбанк, както и на Tradewind Factoring.

Уебинарът е предназначен за представители на бизнеса – компании, двустранни търговски палати, регионални търговски палати, ориентирани към износ организации.

Желаещите да участват в събитието, могат да заявят предварително своя интерес на следния линк, в срок до 24 февруари 2023 г. /петък/. Участието е безплатно. Регистрираните участници ще получат допълнителна информация за свързване, в случай че предпочитат виртуално участие.

ПРОГРАМАDownload

Информационен семинар за представяне на Процедура BG-RRP-4.021 „Подкрепа за енергийно обновяване на сгради в сферата на производството, търговията и услугите“
2023-02-22 11:00 - 13:00 | Българска търговско-промишлена палата, ул. „Искър“ 9, София, София, 1000, Bulgaria
Във връзка с обявената от МРРБ процедура BG-RRP-4.021 „Подкрепа за енергийно обновяване на сгради в сферата на производството, търговията и услугите“ по Националния план за възстановяване и устойчивост, БТПП ще проведе информационен семинар на 22 февруари 2023 г., сряда, от 11:00 ч., ул. Искър 9, зала А.

За лектор на събитието е поканен експерт от МРРБ, който ще представи подробности за целите на процедурата, изискванията и условията за допустимост на кандидатите, както и процеса на кандидатстване.

Участниците в събитието ще имат възможност да се запознаят и с презентация на тема “Съвременни подходи и технологии за енергийна ефективност и използване на възобновяема енергия в сгради за производство, търговия и услуги“.

Семинарът ще се проведе в хибриден формат. За участниците, които нямат възможност да присъстват на място, ще бъде предоставен линк за онлайн участие. Таксата за участие в семинара е 60 лв. с ДДС.

Желаещите да участват следва да попълнят приложения регистрационен формуляр и да го изпратят на ел. поща projects3@bcci.bg в срок до 21 февруари, вторник.

За допълнителна информация, можете да се обръщате към Дирекция „Европейска интеграция и европейски проекти“ – тел. 02 8117 553, ел. поща: projects3@bcci.bg

Програма

ПрограмаСвалете

Регистрационна форма

Регистрационна_формаСвалете

Уебинар на тема „Финансови инструменти за енергийна ефективност и ВЕИ“, 31 януари 2023 г.
2023-01-31 15:00 - 17:00 | Българска търговско-промишлена палата, ул. „Искър“ 9, София, София, 1000, Bulgaria
Българската търговско-промишлена палата и Съветът по инвестиции към нея организират уебинар на тема „Финансови инструменти за енергийна ефективност и възобновяеми енергийни източници“, който ще се проведе на 31 януари 2023 г. от 15.00 ч. в хибриден формат. Събитието ще се проведе в БТПП, София, ул. Искър 9 и в платформата zoom.

Целта на събитието е представяне на финансови инвестиционни продукти и банкови финансови продукти, предназначени за разгръщане на дейност в сектор енергийна ефективност и възобновяеми енергийни източници. Ще бъдат направени презентации от Фонд за енергийна ефективност и възобновяеми енергийни източници и Национален доверителен екофонд. Примери за банкови продукти ще дадат представители на Българска банка за развитие, Обединена българска банка и Уникредит Булбанк. Ще бъдат представени и примери за успешни практики в сектор енергетика.

Уебинарът е предназначен за представители на бизнеса – компании, двустранни търговски палати, регионални търговски палати, както и за общини и др.

Желаещите да участват събитието, могат да заявят предварително своя интерес на следния линк, в срок до 27 януари 2023 г. /петък/. Участието е безплатно. Регистрираните участници ще получат допълнителна информация за свързване, в случай че предпочитат виртуално участие.

За допълнителна информация: БТПП, дирекция Международно сътрудничество и международни организации, тел.: 02 8117 489, e-mail: interdpt@bcci.bg.

ПРОГРАМА

Модератор: г-н Владимир Томов, председател на Съвета по инвестиции при БТПП

14:30 ч. Регистрация

15:00 ч. Откриване на събитието от г-н Цветан Симеонов, председател БТПП

Панел 1. Представяне на фондове

15:15 ч. Представяне на финансови и инвестиционни инструменти на Фонд за енергийна ефективност и възобновяеми енергийни източници

г-жа Галя Василева, изпълнителен директор на ФЕЕВИ

15:30 ч. Представяне на финансови и инвестиционни инструменти на Национален доверителен екофонд

г-жа Ирена Пенчева, изпълнителен директор на НДЕФ

Панел 2. Представяне на банкови финансови продукти за ЕЕ и ВЕИ

15:45 ч. Представяне на финансови продукти за ЕЕ и ВЕИ на Българска банка за развитие

Представител на ББР

16:00 ч. Представяне на финансови продукти за ЕЕ и ВЕИ на Обединена българска банка

Представител на ОББ

16:15 ч. Представяне на финансови продукти за ЕЕ и ВЕИ на Уникредит Булбанк

Представител на Уникредит Булбанк

Панел 3. Представяне на примери от практиката

16:30 ч. Високотехнологични решения в соларната енергетика на AmonRa Energy

Инж. Иван Делчев – управляващ акционер на AmonRa Energy

16:45 ч. Високотехнологични решения за Smart sity приложения и осветление на общини и фирми на 4S4 Group

г-н Иван Бакалов, управител на 4S4 Group

17:00 ч. Въпроси и дискусия

17:15 ч. Коктейл и индивидуални разговори /зала Б/ – спонсор 4S4 Group

Регионален бизнес форум на тема: „Възстановяване на Украйна – възможности за сътрудничество“
2022-12-07 09:00 - 17:00 | Доходно здание, зала „Европа“, пл. Свобода 4, Русе, 7000, Bulgaria
Българо-украинската индустриална камара при БТПП, съвместно с Почетното консулство на Украйна в гр. Русе, организират Регионален бизнес форум на тема: „Възстановяване на Украйна – възможности за сътрудничество“. Събитието ще се проведе на 7 декември 2022 /сряда/ от 09.00ч. в гр. Русе, Доходно здание, зала „Европа“. В него ще вземат участие г-н Пенчо Милков – кмет на Община Русе, г-н Анатоли Станев – областен управител на Област Русе, г-н Пламен Бобоков – почетен консул на Украйна в Русе, г-н Цветан Симеонов – председател на Българската търговско-промишлена палата, както и други официални лица.

Целта на събитието е да даде информация относно възможностите за възстановяване на Украйна и участието на българския бизнес, както и за плана на Европейския съюз за възстановяване. Програмата на форума включва още поглед върху търговията и логистиката между България и Украйна, както и успешните истории на български компании в Украйна. В рамките на събитието ще бъде подписан и Меморандум за сътрудничество между Българо-украинската индустриална камара и Украино-българската търговско-промишлена палата. След приключване на официалната част ще има възможност за двустранни разговори и срещи по интереси между представителите на бизнеса.

Желаещите да вземат участие в събитието следва да попълнят онлайн регистрацията в срок до 25 ноември 2022г.

За допълнителни въпроси и логистична информация, може да се свързвате с БУИК на e-mail: office@buik.bg, тел.: 02 8117 494.

Покана за участие в семинар „Мобилизиране на национални и европейски фондове за кръгова икономика“, гр. Русе
2022-11-29 09:30 - 2022-11-30 12:30 | Хотел „Дунав Плаза“, пл. „Свобода“, Русе, Русе, 7000, Bulgaria
Семинарът ще се проведе на 29 и 30 ноември 2022 г. в х-л Дунав Плаза в рамките на проекта „Кръгова икономика за устойчиво бъдеще – гражданското общество в България за Европейския зелен пакт“ (LIFE CE STARSEED), финансиран по Програма LIFE на ЕС. Обученията, които се организират в рамките на проекта, целят да се подпомогне подготовката на бизнеса за трансформацията към кръговата икономика. Бенефициент по проекта е Клуб „Икономика 2000“ – неправителствена организация в обществена полза.

Обучителният модул „Мобилизиране на национални и европейски фондове за кръгова икономика“ е последният от общо трите в рамките на проекта. Той е предназначен и полезен за малки, средни и големи фирми, бизнес организации и публични институции, които имат интерес и желаят да бъдат запознати с възможностите за финансиране на проекти за кръгова икономика през новия програмен период от различни източници.

Обучението има за цел повишаване осведомеността на заинтересованите страниотносно наличните възможности за привличане на средства, усъвършенстванепознанията за подготовка на успешни проекти и укрепване на капацитета за изпълнениеи синергия на многобройни проекти в областта. По време на семинарите ще бъдатпредставени основните програми на ЕС с директно кандидатстване към ЕК, Програми сфинансиране от ЕС на национално ниво, както и други финансиращи програми, имащиотношение към елементи на кръговата икономика.

ДНЕВЕН РЕД

Първи ден 9:30 – 10:00 – Регистрация10:00 – 10:30 – Откриване. Встъпителна сесия10:30 – 11:15 – Обзор на възможностите за финасиране на проекти за кръгова икономика11:15 – 11:30 – Кафе пауза11:30 – 12:30 – Работа с ИСУН 12:30 – 13:30 – Обяд в хотела13:30 – 15:00 – Национални програми с финансиране от ЕС (Околна среда, Транспортна свързаност, Развитие на регионите, Иновации и Конкурентоспособност, Развитие на земеделието и селските райони)15:00 – 15:30 – Кафе пауза15:30 – 17.00 – План за възстановяване и устойчивост

Втори ден 9:30 – 10:00 – Регистрация10:00 – 10:45 – Програми с директно европейско финансиране – Програма ЛАЙФ на ЕК10:45 – 11:00 – Кафе пауза 11:00 – 11:30 – Програми с директно европейско финансиране – Програма Хоризонт Европа и Иновационен фонд11:30 – 12:15 – Други финансиращи програми – в това число Фонд за справедлив преход, Норвежка програма и програма INTERREG и др.12:15 – 12:30 – Обобщаване. Попълване на кратка анкета. Закриване.

Участниците в семинарите не заплащат такса за участие. Организаторите осигуряват кафе паузи и обяд за двата дни на семинар. Други разходи, като нощувка и вечеря, не се поемат от организаторите.

За конкретни дати и място за предстоящите семинари в останалите седем града, щеможе да се информирате от сайта на Клуб „Икономика 2000“ http://www.club2000.org наниво „Новини“ и на сайта на ключовата инициатива по проекта „Звезден алианс закръгова икономика“ https://cestarseed.com на ниво „Актуално“.

Настоящата покана се отнася за семинара, който ще се проведе в град Русе, хотел„Дунав плаза“ на 29-30 ноември 2022 г. Можете да заявите участие в семинара, катоизпратите имената на участника/ците и фирмата/организацията на ел.поща:veronika@club2000.org, лице за контакт: Вероника Шопова.

Допълнителна информация можете да получите на тел.: 0886 434520.

BULGARIA WANTS YOU идва в Русе
2022-11-25 13:00 - 17:00 | Русе
Събитието от поредицата „Живот и кариера – защо в България?“ ще се състои на 25 ноември (петък) в Канев център, Русенски университет с подкрепата на Община Русе.

Медия платформата на Иван Христов и Андрей Арнаудов –„Bulgaria wants you“ официално обяви, че организира последния за тази година кариерен форум в Русе. Организаторите канят компании от Русе и региона да се включат в кариерния форум, за да представят дейността си и да открият нови таланти на събитието „Живот и кариера – защо в България?“. Повече за финансовите параметри за участие като изложител може да разберете като се свържете с екипа на Платформата на sales@bulgariawantsyou.com или 0877 496 777.

Присъствието за посетителите е напълно безплатно, но изисква предварителна регистрация в сайта на платформата – https://bulgariawantsyou.com/events.

Сред лекторите от специалния панел ще има нови лица, част от които и с кариера в Холивуд. Традиционно лекторите във форума на Bulgaria wants you са топ мениджъри, популярни и успели българи и хора, които са впечатлили със своите бизнес истории. Всички подробности около форума може да следите тук: https://bulgariawantsyou.com/

Дискусионен форум на Федерация на независимите синдикални организации от леката промишленост (ФНСОЛП)
2022-11-23 13:00 - 16:00 | Русенски университет „Ангел Кънчев“, ул. „Студентска“ 8, Русе, Русе, 7017, Bulgaria
Ръководството на Федерацията на независимите синдикални организации от леката промишленост – КНСБ, като най-големият представител на браншова организация, представляваща индустриалните работници в секторите: текстил, облекло, обувки и кожи, стъкло и керамика и Регионалният съвет на КНСБ Русе, съвместно с работодателските организации, членове на Русенска търговско-индустриална камара, Българска асоциация за текстил, облекло и кожи, Българо – румънска търговско промишлена палата, Българска модна асоциация, Ви каним на дискусионен форум.

Бихме искали да обсъдим заедно, настоящите предизвикателства свързани с безопасни и здравословни условия на труд на работещите, зелената сделка, дигитализацията, проектни възможности по плана за възстановяване и устойчивост на предприятията, високите цени на ел. енергията и газта, подготовката на кадрите, както и конкретни действия по формиране на браншова работодателска структура и възможностите в развитието на новите индустриални отношения, ефективен диалог и социално партньорство.

Дискусионният форум ще се проведе на 23 ноември 2022 г. от 13.00 ч. в зала „Сименс“ на РУ „Ангел Кънчев“ гр. Русе.

Очакваме Вашия своевременен отговор с потвърждение за участие до 17 ноември 2022 г. на имейл адреси: за РТИК: 082/825875; info@rcci.bg

Програма

ББР, БАЕЗ и Агенцията за насърчаване на МСП се срещат с бизнеса в Русе
2022-11-16 10:00 - 17:00 | Хотел „Рига“, бул. „Придунавски“ 22, Русе, Русе, 7000, Bulgaria
Българска банка за развитие Ви кани на среща на тема „Програми за финансиране, застрахователни продукти и решения в подкрепа на малките и средни предприятия“.

В срещата ще вземат участие Агенцията за насърчаване на малките и средни предприятия и Българска агенция за експортно застраховане.

Форум за регионална политика “Социално и включващо предприемачество”
2022-10-13 14:00 - 16:10 | Русенска търговско-индустриална камара, бул. "Цар Фердинанд" 3A, Русе, Русе, 7000, Bulgaria
Русенска търговско-индустриална камара има удоволствието и привилегията да Ви покани за участие във форум за регионална политика – “Социално и включващо предприемачество”.

Форумът ще се проведе на 13.10.2022 от 14:00 часа в конферентната зала на РТИК на бул. Цар Фердинанд 3А.

Целта му е да предостави възможност за среща на всички заинтересовани лица и субекти на социалната икономика и да предостави структуриран подход за формулиране на предложения за политики за подкрепа на социалното и включващо предприемачество, които да бъдат представени в доклад с препоръки към Европейската комисия.

Програмата на форума включва:

14:00 – 14:30 Въведение в темата

Кратко представяне на проект LIASE и инициативата Better Incubation – резултати и добри практикиВъведение в методологията и кратко представяне на участниците

14:30 – 14:45 Оценка на местната екосистема – слабости и преимущества

14:45 – 15:00 Кафе пауза

15:00 – 16:00 – Политики за подкрепа на социалното и включващо предприемачество

Дискусии в малки групи

Формулиране на предложения за политики

16:00 – 16:10 Заключения и нетуъркинг

Форматът на събитието е интерактивен и ще даде възможност на участниците да споделят своя експертен опит, да намерят решения на общи проблеми и да поставят началото на нови партньорства.

Надяваме се да откликнете на нашата покана. За целта моля попълнете следната регистрационна форма – не по-късно от 10.10.2022.

Попълнете формата

За участие във форума са поканени – представители на институциите, неправителствения сектор, образованието, инвеститори, традиционния и социалния бизнес и организации представляващи интересите на различни уязвими групи. Възможно е участие на повече от един представител на организация в случай на интерес и налични свободни места.При въпроси и нужда от допълнителна информация моля свържете се с нас:

телефон 0889160487 – лице за контакт – Десислава Димитрова

Форумът се осъществява в рамките на инициативата Better Incaution като част от проект LIASE.

Проект LIAISE има за цел да постигне положителна промяна в предприемаческата „екосистема“, като приближи услугите за бизнес инкубация и бизнес подкрепа до цялото общество. Основен приоритет на проекта е да насърчи предприемачеството като средство за пълноценно включване и самостоятелната заетост на уязвимите групи. LIAISE Linking Incubation Actors за приобщаващо и социално предприемачество е програма за обмен на опит и знания, която се осъществява в партньорство от Мрежата на европейските бизнес иновационни центрове (EBN), Impact Hub и Европейската асоциация за венчър филантропия (EVPA), и е финансирана от Европейската комисия (DG EMPL – EaSI)).

Уебинар „Предизвикателствата пред онлайн магазините“
2022-10-11 14:00 - 16:00 | Русе
Българската търговско-промишлена палата и Европейският потребителски център организират уебинар за търговци, които желаят да оперират онлайн.

В случай, че планирате да отворите електронен магазин или вече имате опит като собственик на фирма, която предлага продуктите си онлайн, можете да се включите в събитието на 11 октомври 2022 г. от 14.00 ч. По време на уебинара ще научите каква е минималната задължителна информация, която трябва да включите в Общите условия на сайта, как се разпределят транспортните разходи, когато потребителят върне купената стока, както и информация по следните теми:

Срок за връщане на продукта и право на отказ от договора от страна на потребителяТранспортни разходиПоръчка на стоки по интернет и изисквания за предоставяне на преддоговорна информацияПроцес при поръчка онлайнЗадължителна информация, която трябва да присъства на сайтаЗаконова гаранцияПлатформa за онлайн решаване на спорове на Европейската комисияАлтернативно решаване на спорове от помирителните комисииРолята на ЕПЦ при решаване на трансгранични спорове

Обучението ще се проведе онлайн на 11 октомври 2022 г. между 14.00 ч и 16.00 ч. в платформата Zoom.

Събитието е безплатно, но е необходима предварителна регистрация в срок до 10 октомври.

Моля, регистрирайте се ТУК

eCA Conference New Trends 2022
2022-10-06 09:30 - 18:00 | Международно Висше Бизнес училище – Център за дистанционно обучение, ул. Винсент ван Гог 7, София, София, 1407, Bulgaria
Какви са трендовете в електронната търговия, които да очакваме през 2023 година, у нас и по света? Отговор на този въпрос може да получите по време на традиционната конференцията, организирана от eCommerce Academy, която ще се проведе на 6 октомври в София. Събитието ще бъде изцяло присъствено, а мотото, което е избрано, е “New Trends”.

В рамките на конференнцията експерти от България и чужбина ще споделят своя опит и ще поднесат актуална и ценна информация за тенденциите в електронната търговия. В програмата на събитието са предвидени 5 лекции, 3 дискусионни панела, демонстрация как се случва Live Shopping, експо зона, а в края деня – вечерен коктейл.

Есенното издание на тазгодишната конференция има за цел да обедини общността на онлайн търговците, да покаже новостите в сферата на бизнеса, да представи иновативни методи за разрастване на дейността и достигане до нови пазари, поднесени от български и чуждестранни експерти с дългогодишен опит.

Конференцията ще се проведе само един ден след първото издание на конкурса eCommerce Academy Awards 2022. В дискусионните панели участие ще вземат част от представителите на журито в надпреварата, които ще споделят реални примери за добри практики, както за и такива, които да се избягват, за да помогнат на всички присъстващи да бъдат по-добри в работата си и с цел подобряване на бизнес средата в България.

В петте презентации, които лекторите ще изнесат, ще се засегнат теми като “Real Live Shopping Event”, “Growth Hacking in eCommerce (English)”, “Why it is important to sell on Amazon (English)”, “Growing your business to ECC (English)” и “Innovations in payments and logistics”.

Участници в конференцията ще бъдат водещи експерти в електронната търговия, правото, маркетинга и дизайна, като тази година организаторите са поканили и лектори от чужбина. Своя опит ще споделят: Кен Кондон – международен експерт по технологии за електронна търговия и предприемач, Рафаел Берти – предприемач и основател на дигитална агенция, посветена на обслужването на продавачи в Amazon, Разван Бланита – директор на голяма маркетплейс платформа у нас, Вера Иванова – маркетинг директор в българска софтуерна компания, Даниел Димитров – студент по Икономика, който поддържа най- големия Tik-Tok бизнес канал в България, Мартин Желязков – SEO специалист в дигитална агенция, Кристина Павлова – юрисконсулт в ИТ компания и консултант в областта на защитата на личните данни и правните аспекти в електронната търговия, Мартин Пенчев – юрист и управляващ съдружник в адвокатска кантора и Павел Кьосев – професионален експерт в зоната на продажбите и обслужването на клиенти в голяма кредитна компания.

Организатор на конференцията е eCommerce Academy – Академия за електронна търговия, доказала се през годините като надежден източник на полезна информация за онлайн продажби, инициатор на редица събития за електронна търговия, издател на 2 книги.

Отбележете си още отсега датата 6 октомври, посетете събитието, вземете ноу-хау, което да приложите за вашия бизнес, участвайте в нетуъркинг, посетете експо зоната и за финал, присъствайте на вечерен коктейл.

Ако проявявате интерес към събитието, свържете се с нас и ще ви съдействаме за получаване на 20% отстъпка от цената на билета.

Повече информация за конференцията и възможност за регистрация може да откриете ТУК.

Международна конференция Финансова и инвестиционна подкрепа за МСП – SIMEXPO 2022
2022-10-03 09:30 - 2022-10-04 16:30 | Гранд Хотел Милениум София, Милениум център, бул. „Витоша“ 89B, София, 1463, Bulgaria
Изпълнителната агенция за насърчаване на МСП и Българската търговско-промишлена палата организират съвместно Международната конференция „Финансова и инвестиционна подкрепа за МСП – Sofia International Money Expo“ (SIMEXPO 2022). Събитието има за цел да запознае бизнеса в страната с възможностите за финансиране и инвестиции.

Конференцията ще се проведе в периода от 3 – 4 октомври 2022 г. в Гранд Хотел „Милениум“ – гр. София.

Участниците ще могат да се запознаят с конкретни възможности за финансиране и инвестиране от редица институции, а форумът за трета поредна година ще предостави отлично поле за нетуъркинг, по време на което представителите на МСП могат да срещнат нови потенциални бизнес партньори.

В рамките на съпътстващото изложение SIMEXPO 2022 ще бъдат представени продукти и услуги на финансови институции, инвестиционни и гаранционни фондове и инвеститори, разработени най-вече в услуга на малките и средните предприятия. Бързият и лесен достъп до финансови инструменти ще стимулира инвестиционната дейност и внедряването на нови продукти и услуги и ще допринесе за излизане на нови пазари.

Регистрацията за участие е на адрес www.b2bconnect.bg (на страницата на конкретното събитие) най-късно до 28 септември 2022 г.

За допълнителна информация и въпроси може да се обръщате към:

– Тереза Мутафова, главен експерт в отдел „Международни изложби и конференции“, ИАНМСП, тел.: (02) 940 79 88, e-mail: t.mutafova@sme.government.bg;

– Елица Попадийна, главен експерт в отдел „Международни изложби и конференции“, ИАНМСП, тел.: (02) 940 7982, e-mail: e.popadiyna@sme.government.bg;

– Милен Моллов, експерт в „Център за фирмено обслужване“, БТПП, тел.: (02) 8117 519, e-mail: fairs1@bcci.bg.

Участието в конференцията е безплатно и се организира по проект № BG16RFOP002-2.052-0001 „Подкрепа на интернационализацията на българските предприятия чрез провеждане на търговски мисии, бизнес форуми, конференции, контактни борси и двустранни срещи“ в изпълнение на дейност 2 “Организиране в България на бизнес форуми, конференции, контактни борси и други прояви за създаване на бизнес партньорства” със средства по Оперативна програма „Иновации и конкурентоспособност 2014–2020“.

ПРОГРАМА НА СЪБИТИЕТО:

3.10.2022 г. /понеделник/

09.30 – 10.00 ч. Регистрация и кафе 10.00 – 11.30 ч. Пленарна сесия

Модератор: Владимир Томов, председател на Съвета по инвестиции към БТПП

Комисар Мария Габриел

д-р Лиляна Павлова, вицепрезидент на ЕИБ (видеобръщение)

Представител на Европейския парламент в България

Министър на иновациите и растежа

Министър на икономиката и индустрията

Министър на финансите

Илия Лингорски, член на УС на БНБ

Цветан Симеонов, председател на Българска търговско-промишлена палата/БТПП/

д-р Бойко Таков, изпълнителен директор на Изпълнителна агенция за насърчаване на малките и средните предприятия /ИАНМСП/

Представител на ЧБТР

Теми:

Национален план за възстановяване и устойчивост

Мерки за подпомагане от европейски финансови институции

Правителствени мерки за подкрепа на бизнеса

Регионални инвестиции и сътрудничество

12.00–13.00 ч. Обяд

Панелни дискусии

13.00-14.00 ч. Дялово инвестиране в подкрепа на растежа на бизнеса. София като регионален инвестиционен хъб

Модератор: Павел Велков, управляващ съдружник на Morningside Hill Capital

с участие на Христо Стоянов – представител на ЕИФ в България, Мартин Гиков – Фонд на фондовете, Мария Маринова – директор на БАДРИ, д-р Маню Моравенов – изпълнителен директор на БФБ, представител на ББР, Регионални инвестиционни фондове

Теми:

Тенденции в дяловото инвестиране в Европа и България през последните години. Силни и слаби страни на дяловото инвестиране за предприемачите и сравнение с други форми на финансиране

Възможности за финансиране в България на стартъпи и бизнеси от чужбина. Фондове, базирани в България, с регионален и международен инвестиционен фокус

Развитие на институционалното инвестиране в България през последните години и очакванията в бъдеще

Необходими промени в екосистемата за привличане на чуждестранен капитал, включително и по европейски програми

14.00-15.00 ч. Гаранционни и финансови инструменти в подкрепа на бизнеса

Модератор: г-н Николай Ценков, управител на ОГФМСП

С участие на представител на ЕИБ на България, Камен Славов – заместник-председател и член на УС на Фонд на фондовете, представител на ББР, представител на ОББ и други.

Теми:

Финансови инструменти за подпомагане на икономическото развитие при кризи

Специална роля на ЕИБ за подпомагане със заеми за МСП в България

Структури на гаранционните инструменти. Внимание към иновативните MIDCAPs и МСП и споделяне на риска с банките посредници

Финансиране по програмите на Фонда на фондовете

Държавни и общински инструменти за гарантиране на социални компании, стартиращи фирми от България и чуждестранни фирми, стартиращи бизнес в България

15.00-15.30 ч. Кафе пауза

15.30-16.30 ч. Преки чуждестранни инвестиции – полза за бизнеса и стимул за икономиката

Модератор: г-жа Габриела Димитрова, БТПП

С участие на Богдан Богданов – БАИ, д-р Мария Христова – главен изпълнителен директор СОАПИ, Министерство на икономиката и индустрията, чуждестранни представители.

Теми:

София – желана дестинация за инвестиции. Насоки за успешни инвеститорски проекти

Примери за нови инвестиции в България

Инвестиции в условия на криза

16.30-17.30 ч.Финансови и инвестиционни инструменти в подкрепа на проекти за зелена енергия и енергийна ефективност

Модератор: София Касидова – началник отдел „Стратегически анализи и развитие“ на ББР

с участие на Европейски и държавни институции, фондове и банки – АУЕР, Фонд на фондовете, Национален доверителен екофонд, БФБ (Зелен център) и други.

Теми:

Зелени инвестиции и реформи заложени в Националния план за възстановяване и устойчивост

Финансови инструменти за зелени инвестиции

Европейско насърчаване на развитието на зелени енергии и технологии (зелен водород)

Устойчиво банково финансиране

ESG – държавни политики и инструменти

4.10.2022 г. /вторник/

9.30 – 10.00 ч. Регистрация и кафе

10.00 – 11.00 ч. Преструктуриране на българския бизнес в условия на кризи

Модератор: г-жа Райна Миткова – управител ЕОS Matrix

С участие на EOS, PwC, Добромир Ганев – председател на УС на НСНИ, банки, представители от България и Европа

Теми:

Кои ключови бизнес сектори са под най-голям натиск? Как МСП се справят с икономическите сътресения? Икономически мерки за подкрепа на бизнеса и очаквания за неговото възстановяване.

Как се представя качеството на банковите активи и какви нива на провизии са заделени? Ще имаме ли нужда от нова вълна от продажба на NPL?

Как се развива пазарът на недвижими имоти по време на пандемията и икономическата криза?

Реална ли е настоящата ситуация на стабилни пазарни цени и какво да очакваме през 2023 г.?

11.00-12.00 ч. Инвестиционни и финансови инструменти в подкрепа на младежкото предприемачество

Модератор: д-р Дочка Василева, Фонд на Фондовете

с участие на Европейска агенция за МСП – видеообръщение, Габриела Димитрова – БТПП, Витоша Венчър Партнърс, ОГФМСП, УНСС, СИС Кредит, ОПИК

Теми:

Тенденции в насърчаването на младежкото предприемачество в Европа и България през последните години

Дялови и дългови инструменти в подкрепа на младежкото предприемачество, основни параметри и изисквания

Насърчаване на студентското предприемачество и международно студентско бизнес сътрудничество

Европейски, регионални, държавни и общински програми и инструменти за насърчаване на младежкото преприемачество в България и ЦИЕ

Какво да се промени в екосистемата за развитие на младежкото предприемачество, включително и по европейски програми

12.00 – 13.00 ч. Обяд

13.00 – 15.00 ч. Нетуъркинг с международни партньори

15.00 – 15.30 ч. Кафе пауза

15.30 – 16.30 ч. Нетуъркинг с международни партньори

Среща на бизнеса в Русе и региона
2022-09-29 09:45 - 13:00 | Хотел „Рига“, бул. „Придунавски“ 22, Русе, Русе, 7000, Bulgaria
На 29 септември в хотел „Рига“ ще бъде проведена „Среща на бизнеса в Русе и региона“, част от поредицата „Капитал Градове“.

Поредицата представлява специални регионални издания и дискусии с бизнеса и местната власт, провеждащи се в по-големите градове в страната. Основната цел е да се представи икономическата картина и възможностите за бизнес в различните региони на България. Темите, които ще бъдат обсъдени по време на събитието в гр. Русе са:

Трансгранични връзки с Румъния: какви са ползите за компаниите в Северна БългарияКакъв е потенциала за бизнес по Дунава и как използваме ресурса на рекатаТранспортни връзки: бъдещето на инфраструктурата в област РусеБъдеще и тенденции в енергетиката, нисковъглеродната икономика и ESG в регионаРазвитие на ИТ сектора в Русе: защо нови и нови компании пристигат край ДунаваКак технологиите подобряват начина на живот

В рамките на събитието “Капитал” и “Ардес” ще отличат най-динамичните малки и средни предприятия за област Русе.

За присъствие на място е необходима предварителна регистрация. Събитието ще може да се следи и онлайн.

За регистрация и по-подробна информация, последвайте ВРЪЗКАТА.

Информационен ден за възможностите по Плана за възстановяване и устойчивост за МСП
2022-08-30 11:00 - 17:00 | Изпълнителната агенция за насърчаване на малките и средните предприятия, ул. „Леге“ 2-4, София, София, 1000, Bulgaria
Събитието ще представи информация за мярката „Технологична модернизация“, която предоставя безвъзмездна финансова помощ в размер на 260 млн. лв. – първата по Националния план за възстановяване и устойчивост.

Онлайн информационен ден за възможностите за българския бизнес по Националния план за възстановяване и устойчивост (НПВУ) организира Изпълнителната агенция за насърчаване на малките и средни предприятия (ИАНМСП). Събитието ще се проведе на 30 август 2022 г. (вторник) от 11 ч. в залата на ИАНМСП (ул. „Леге“2-4) и ще бъде открито от служебния вицепремиер по управление на европейските средства Атанас Пеканов и от служебния министър на иновациите и растежа Александър Пулев.

От Главна дирекция „Европейски фондове за конкурентоспособност„ (ГД ЕФК) към Министерството на иновациите и растежа ще представят първата за България процедура от Плана за възстановяване и устойчивост – „Технологична модернизация“. Тя е с бюджет 260 млн. лв., като спрямо големината и нуждите си микро, малките и средни предприятия в страната могат да получат между 180 000 лв. и 700 000 лв. за ново оборудване и софтуер. Кандидатстването по мярката е изцяло електронно и ще е отворено до 21 септември 2022 г.

За участие в информационния ден трябва да се регистрирате на: https://forms.gle/aqKZSnbeuGXPU8Ev5. Впоследствие ще получите имейл за потвърждение с данните за достъп до събитието.

Освен представителите на служебния кабинет, в него ще се включат още главният директор на ГД ЕФК Илияна Илиева и изпълнителният директор на Агенцията за насърчаване на малките и средните предприятия Бойко Таков.

Изложение за Мода - IFCO Istanbul 2022
2022-08-24 08:00 - 17:00 | IFM – Istanbul Fuar Merkezi, Atatürk Havaalanı Yanı, Dünya Ticaret Merkezi Karşısı, Istanbul, Istanbul Province, 34149, Turkey
Target Expo, в сътрудничество с ITO (Истанбулска Търговска Камара) и IHKIB (Истанбулска Асоциация на Износителите на Облекла) отпращат покана за Международното изложение за Мода и Готови Облекла, Обувки и Аксесоари – Istanbul Fashion Connection – IFCO в най-големия Expo Center – IFM (Istanbul Fuar Merkezi) в Истанбул, Турция, на 24-26 Август 2022 г.

Това уникално по рода си събитие, което се провежда в Евразийската текстилна столица – Истанбул, ще ви позволи да създадете нови бизнес сътрудничества с реномирани компании в областта на модата и текстила.

На Изложението ще откриете най-новите тенденции в различни текстилни категории, като например:

Дамско и мъжко облекло;Детски и бебешки дрехи;Деним, спортно и активно облекло;Бельо, спално облекло, ризи и чорапи;Вечерни, булчински рокли и костюми;Кожени облекла и кожуси;Обувки и аксесоари.

Посещавайки Изложението за Мода – IFCO чрез посредничеството на Русенска търговско-индустриална камара, Вие ще получите следните БЕЗПЛАТНИ предимства:

Три БЕЗПЛАТНИ нощувки в хотел 4* или 5* (в зависимост от наличността)*;Включена БЕЗПЛАТНА закуска;БЕЗПЛАТЕН трансфер от летище до хотел и хотел до летище;БЕЗПЛАТЕН транспорт от хотел до Експо център и обратно;БЕЗПЛАТНИ билети / вход за изложението;БЕЗПЛАТНА Гала Вечеря в деня на откриването;БЕЗПЛАТНИ организирани B2B срещи (по заявка и график на домакина).

За да присъствате на Модно Изложение IFCO 2022 и да се възползвате от условията, изброени по-горе, всичко, което трябва да направите, е да ни пишете на имейл info@rcci.bg, да попълните регистрационния формуляр, който ще получите от нас, и да го изпратите на Target.Expo.Tr@gmail.com

За повече подробности не се колебайте да се свържете се с нас на имейл info@rcci.bg или с координатора на Target Expo – Елена Поповска на тел: +389 75 450 481.

* Само двойни стаи (изключения, само със специално одобрение)* Самолетните билети не са включени. Организаторите на събитието оказват съдействие с резервациите на самолетни билети (при поискване)* Изложението може да бъде посетено от 2-ма участници от една Компания.

** Поради пандемичните мерки, броят на посетителите е ограничен и Регистрационната такса е 50 евро на посетител.

*** Крайният срок за регистрация на посетители е 8 Август 2022 г

Повече за събитието:

https://www.facebook.com/events/578363507205281

Digital Analytic Association Welcome
2022-07-31 11:00 - 20:00 | Русе
Lorem ipsum dolor sit amet, consectetur adipiscing elit. Ut elit tellus, luctus nec ullamcorper mattis, pulvinar dapibus leo.
